Pilkoji kurapka

Tetrao perdix Linnaeus, 1758

  natūralus paplitimas (Eurazija)
  introdukuotos (Šiaurės Amerika)

Pilkoji kurapka, tradiciškai kurapka,terminai.vlkk.lt / Pilkoji kurapka laukinė vištelė, čerekšlėlkz.lt / Kurapka | tikrinta 2022-07-24 (Perdix perdix) – vištinių paukščių (Galliformes) būrio, fazaninių (Phasianidae) šeimos paukščių rūšis.

Išskiriami 8 porūšiai.

Pilkųjų kurapkų kūnas pilkšvai rusvos spalvos. Patinas išmargintas smulkiais rudais skersiniais dryžiais. Krūtinė su tamsiai ruda pasagos formos dėme.

Pilkųjų kurapkų kūno ilgis 30–33 cm, svoris 390–500 g, atstumas tarp išskleistų abiejų sparnų galų 53–56 cm.

Jos nuo žemės pakyla su triukšmu, bet skrenda greitai ir tiesiai. Didesnę metų dalį laikosi būriais.

Gyvena dirbamuose laukuose, kur gausu krūmų. Lizdą suka ant žemės tarp žolių. Gegužės mėn. deda 12-24 pilkšvai balsvos spalvos kiaušinių. Peri 24 dienas, išveda vieną jauniklių vadą.

Lietuvoje pilkosios kurapkos dažnos, paplitusios visuose rajonuose. Žiemą glaudžiasi arčiau sodybų. Minta augalų sėklomis, grūdais, taip pat lesa želmenis, vabzdžius.

Lietuvoje įrašyta į saugomų gyvūnų, augalų ir grybų sąrašą.

 Etimologija 
Kurapkos vardas yra slaviškos kilmės, plg.  – „višta“ + потка – „paukštis“, mat kurapka yra paukštis, panašus į vištą tuo, kad neskraidžioja. Kitas pavadinimas – čerekšlė – turbūt atsirado mėgdžiojant šio paukščio skleidžiamą garsą.Lietuvių kalbos žodynas ; tikrinta 2016-08-17

 Šaltiniai 

Kategorija:Fazaniniai